Ecclestone tiltalt for bestikkelser
Onsdag ble det kjent at det er tatt ut tiltale mot 82-åringen. Det var i forbindelse med at banken BayernLB overtok Formel 1-aksjer at Ecclestone skal ha bestukket en bankansatt med 44 millioner dollar (260 millioner kroner). - Jeg har snakket med advokatene mine, og de har bekreftet at de har mottatt en tiltale, bekrefter Ecclestone selv til Financial Times. 82-åringen er allerede klar for å forsvare seg mot anklagene, som han avviser totalt. - Det kommer til å bli en interessant sak, men det er synd at vi har kommet til dette punktet. Den bankansatte er allerede dømt til åtte og et halvt års fengsel i saken. I saken mot ham vitnet Ecclestone i to dager.
Formel 1-sjef Bernie Ecclestone skal ha betalt 260 millioner kroner i bestikkelser, ifølge statsadvokaten i München.